Cum să razi de pe fața Pământului un oraș de mărimea Londrei. Studiul înfiorător care leagă începutul erei nucleare de Marea Britanie
Acum 80 de ani, un bombardier american B-29 a lansat o bombă atomică asupra orașului japonez Hiroshima. Momentul a marcat începutul erei atomice, însă prima descriere a unei bombe atomice destul de mici încât să poată fi folosită ca o armă a apărut înainte de Proiectul Manhattan, într-un document scris în Marea Britanie care a fost atât de secret încât a avut doar o singură copie.